《雨窗有怀雪鹤山人》
明代·郑潜

大象峰前华岳庵，雅宜樗散此投簪。高僧载酒来山北，故友移家近水南。

尘世干戈将厌乱，道林风月遂幽探。何时雪鹤能相过，松下鸣琴兴未酣。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。